CELEX: 32020R2093
Language: lt
Date: 2020-12-17 00:00:00
Title: Tarybos reglamentas (ES, Euratomas) 2020/2093 2020 m. gruodžio 17 d. kuriuo nustatoma 2021–2027 m. daugiametė finansinė programa

2020 12 22   
               
               
                  LT
               
               
                  Europos Sąjungos oficialusis leidinys
               
               
                  LI 433/11
               
            
         TARYBOS REGLAMENTAS (ES, Euratomas) 2020/2093
         2020 m. gruodžio 17 d.
         kuriuo nustatoma 2021–2027 m. daugiametė finansinė programa
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 312 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         teisėkūros procedūra priimamo akto projektą perdavus nacionaliniams parlamentams,
         pasikonsultavusi su Europos ekonomikos ir socialinių reikalų komitetu,
         pasikonsultavusi su Regionų komitetu,
         laikydamasi specialios teisėkūros procedūros,
         kadangi:
         
                     (1)
                  
                  
                     atsižvelgiant į poreikį užtikrinti tinkamas prognozavimo galimybes rengiant ir įgyvendinant vidutinės trukmės laikotarpio investicijas, turėtų būti nustatyta septynerių metų trukmės daugiametė finansinė programa (toliau – DFP), kuri būtų taikoma nuo 2021 m. sausio 1 d.;
                  
               
                     (2)
                  
                  
                     dėl COVID-19 krizės ekonominio poveikio Sąjunga turi parengti ilgalaikę finansinę programą, kuri sudarytų sąlygas sąžiningam ir įtraukiam perėjimui prie ekologiškos ir skaitmeninės ateities, kuria būtų remiamas ilgalaikis strateginis Sąjungos savarankiškumas ir užtikrinama, kad ateityje ji būtų atspari sukrėtimams;
                  
               
                     (3)
                  
                  
                     šiuo reglamentu nustatytos įsipareigojimų asignavimų pagal išlaidų kategoriją metinės viršutinės ribos ir mokėjimų asignavimų metinės viršutinės ribos turi atitikti taikomas įsipareigojimų ir nuosavų išteklių viršutines ribas, nustatytas pagal galiojantį Tarybos sprendimą dėl Europos Sąjungos nuosavų išteklių sistemos, priimtą pagal Sutarties dėl Europos Sąjungos veikimo (SESV) 311 straipsnio trečią pastraipą (toliau – Nuosavų išteklių sprendimas);
                  
               
                     (4)
                  
                  
                     jei būtina mobilizuoti pagal Sąjungos bendrąjį biudžetą suteiktas garantijas finansinei paramai valstybėms narėms, kuri leidžiama pagal Europos Parlamento ir Tarybos reglamento (ES, Euratomas) 2018/1046 (2) (toliau – Finansinis reglamentas) 220 straipsnio 1 dalį, būtina suma turėtų būti mobilizuota viršijant DFP numatytas įsipareigojimų ir mokėjimų asignavimų viršutines ribas, bet laikantis viršutinės nuosavų išteklių ribos;
                  
               
                     (5)
                  
                  
                     DFP nereikėtų atsižvelgti į biudžeto punktus, kurie finansuojami asignuotosiomis pajamomis, kaip tai suprantama Finansiniame reglamente;
                  
               
                     (6)
                  
                  
                     DFP turėtų būti nustatyta 2018 m. kainomis. Be to, turėtų būti nustatytos DFP kasmetinių techninių patikslinimų taisyklės siekiant perskaičiuoti numatytas viršutines ribas ir maržas;
                  
               
                     (7)
                  
                  
                     reikėtų nustatyti taisykles, taikytinas kitais atvejais, dėl kurių galėtų prireikti pakoreguoti DFP. Tokie patikslinimai galėtų būti susiję su naujų taisyklių arba programų, kurioms taikomas pasidalijamasis valdymas, uždelstu priėmimu, su priemonėmis, siejamomis su patikimu ekonomikos valdymu arba priemonėmis, kurias priima Europos Parlamentas ir Taryba pagal reglamentą dėl bendro Sąjungos biudžeto apsaugos sąlygų režimo. Taip pat turėtų būti nustatytos su konkrečia programa susijusio patikslinimo mechanizmo taisyklės;
                  
               
                     (8)
                  
                  
                     siekiant, kad Sąjunga galėtų įvykdyti savo įsipareigojimus pagal SESV 323 straipsnį, turėtų būti įgyvendinamas specialus ir didžiausias galimas lankstumas;
                  
               
                     (9)
                  
                  
                     toliau išvardytos teminės specialios priemonės yra būtinos siekiant užtikrinti, kad Sąjunga galėtų reaguoti į konkrečiai nurodytas nenumatytas aplinkybes arba padarinius ir taip būtų sudarytos sąlygos sklandžiam biudžeto procedūros įgyvendinimui: Europos prisitaikymo prie globalizacijos padarinių fondas, Solidarumo ir neatidėliotinos pagalbos rezervas ir Prisitaikymo prie „Brexit’o“ rezervas. Solidarumo ir neatidėliotinos pagalbos rezervas nėra skirtas su rinka susijusių krizių, darančių poveikį žemės ūkio gamybai arba paskirstymui, padariniams šalinti;
                  
               
                     (10)
                  
                  
                     toliau išvardytos neteminės specialios priemonės yra būtinos siekiant dar labiau padidinti lankstumą: Bendros maržos priemonė ir Lankstumo priemonė. Bendros maržos priemone turėtų būti sudarytos sąlygos perkelti maržas, turimas nepasiekus įsipareigojimų ir mokėjimų asignavimų viršutinių ribų, atitinkamai tarp finansinių metų, o įsipareigojimų asignavimų atveju – tarp DFP išlaidų kategorijų, neviršijant įsipareigojimų ir mokėjimų asignavimų DFP viršutinių ribų bendrų sumų visu DFP laikotarpiu. Lankstumo priemone turėtų būti sudarytos sąlygos finansuoti konkrečių finansinių metų konkrečias nenumatytas išlaidas;
                  
               
                     (11)
                  
                  
                     turėtų būti nustatyta konkreti nuostata siekiant numatyti galimybę tais atvejais, kai reikia panaudoti specialias priemones, įtraukti į biudžetą įsipareigojimų ir atitinkamų mokėjimų asignavimus, viršijančius DFP nustatytas viršutines ribas;
                  
               
                     (12)
                  
                  
                     būtina numatyti DFP peržiūrą Sutarčių peržiūros, darančios poveikį biudžetui, Kipro susivienijimo arba Sąjungos plėtros atvejais, taip pat atsižvelgiant į biudžeto vykdymą;
                  
               
                     (13)
                  
                  
                     šį reglamentą taip pat galėtų prireikti peržiūrėti dėl nenumatytų aplinkybių, kurių negalima išspręsti neviršijant DFP nustatytų ribų. Todėl tokiais atvejais būtina numatyti DFP peržiūrą;
                  
               
                     (14)
                  
                  
                     be to, būtina nustatyti specialias taisykles, taikytinas didelio masto projektams, kurie vykdomi daug ilgiau nei DFP nustatytas laikotarpis. Būtina nustatyti didžiausias galimas Sąjungos bendrojo biudžeto įnašų į tuos projektus sumas, taip užtikrinant, kad jie nedarytų jokio poveikio kitiems iš to biudžeto finansuojamiems projektams;
                  
               
                     (15)
                  
                  
                     būtina nustatyti bendras tarpinstitucinio bendradarbiavimo biudžeto procedūros metu taisykles, tuo pat metu atsižvelgiant į Sutartyse nustatytus Europos Parlamento, Tarybos ir Komisijos (toliau – institucijos) biudžetinius įgaliojimus ir į skaidrumo reikalavimus;
                  
               
                     (16)
                  
                  
                     Komisija turėtų pateikti pasiūlymą dėl naujos daugiametės finansinės programos anksčiau nei 2025 m. liepos 1 d., kad institucijos galėtų ją priimti pakankamai anksčiau nei prasideda kita daugiametė finansinė programa. Pagal SESV 312 straipsnio 4 dalį šiame reglamente paskutiniams DFP metams nustatytos viršutinės ribos turi būti toliau taikomos tuo atveju, jei nauja daugiametė finansinė programa nepriimama iki šiame reglamente nustatyto DFP laikotarpio pabaigos,
                  
               PRIĖMĖ ŠĮ REGLAMENTĄ:
         1 SKYRIUS
         
            BENDROSIOS NUOSTATOS
         
         
            1 straipsnis
            Daugiametė finansinė programa
            Šiuo reglamentu nustatoma 2021–2027 m. daugiametė finansinė programa (DFP).
         
         
            2 straipsnis
            DFP nustatytų viršutinių ribų laikymasis
            
               1.   Europos Parlamentas, Taryba ir Komisija (toliau – institucijos) per kiekvieną biudžeto procedūrą ir vykdydami atitinkamų metų biudžetą laikosi I priede nustatytų išlaidų metinių viršutinių ribų (toliau – DFP viršutinės ribos).
               I priede nurodyta 3 išlaidų kategorijos tarpinė viršutinė riba nustatoma nedarant poveikio lankstaus lėšų perkėlimo tarp dviejų bendros žemės ūkio politikos (BŽŪP) ramsčių galimybei. Pakoreguota viršutinė riba, taikytina BŽŪP I ramsčiui po atliktų perkėlimų tarp Europos žemės ūkio fondo kaimo plėtrai ir tiesioginių išmokų, nustatoma atitinkamame teisės akte, o DFP atitinkamai tikslinama šio reglamento 4 straipsnyje numatyto techninio patikslinimo metu.
            
            
               2.   Tais atvejais, kai būtina panaudoti 8, 9, 10 ir 12 straipsniuose numatytų specialių priemonių išteklius, įsipareigojimų ir atitinkamų mokėjimų asignavimai įtraukiami į biudžetą viršijant atitinkamas DFP viršutines ribas.
               Tais atvejais, kai būtina panaudoti Bendros maržos priemonės išteklius, kaip nustatyta 11 straipsnyje, įsipareigojimų ir atitinkamų mokėjimų asignavimai įtraukiami į biudžetą viršijant atitinkamų metų atitinkamas DFP viršutines ribas.
            
            
               3.   Tais atvejais, kai būtina mobilizuoti garantiją finansinei paramai valstybėms narėms, kuri leidžiama pagal Finansinio reglamento 220 straipsnio 1 dalį, reikiama suma mobilizuojama viršijant DFP viršutines ribas.
            
         
         
            3 straipsnis
            Nuosavų išteklių viršutinės ribos laikymasis
            
               1.   Kiekvienais DFP metais dėl visų mokėjimams reikalingų asignavimų, atlikus metinį patikslinimą ir atsižvelgiant į visus kitus tikslinimus bei peržiūras, taip pat į 2 straipsnio 2 ir 3 dalių taikymą, neturi susidaryti toks nuosavų išteklių poreikis, kuris viršytų nuosavų išteklių viršutinę ribą, nustatytą galiojančiu Tarybos sprendimu dėl Europos Sąjungos nuosavų išteklių sistemos, priimtu pagal SESV 311 straipsnio trečią pastraipą (toliau – Nuosavų išteklių sprendimas).
            
            
               2.   Prireikus DFP viršutinės ribos sumažinamos, kad būtų užtikrintas nuosavų išteklių viršutinės ribos, nustatytos Nuosavų išteklių sprendime, laikymasis.
            
         
         2 SKYRIUS
         
            DFP TIKSLINIMAI
         
         
            4 straipsnis
            Techniniai patikslinimai
            
               1.   Kiekvienais metais Komisija, prieš pradedant n+1 metų biudžeto procedūrą, atlieka tokius DFP techninius patikslinimus:
               
                           a)
                        
                        
                           n+1 metų kainomis iš naujo įvertina asignavimų įsipareigojimams ir asignavimų mokėjimams viršutines ribas ir bendras sumas;
                        
                     
                           b)
                        
                        
                           apskaičiuoja maržą, turimą iki nuosavų išteklių viršutinės ribos, nustatytos Nuosavų išteklių sprendime;
                        
                     
                           c)
                        
                        
                           apskaičiuoja įsipareigojimų asignavimų, kuriuos galima naudoti pagal Bendros maržos priemonę, kaip nurodyta 11 straipsnio 1 dalies pirmos pastraipos a punkte, sumą, taip pat bendrą didžiausią sumą, nurodytą 11 straipsnio 2 dalies pirmos pastraipos a punkte;
                        
                     
                           d)
                        
                        
                           apskaičiuoja mokėjimų asignavimų viršutinės ribos patikslinimą pagal Bendros maržos priemonę, kaip nurodyta 11 straipsnio 1 dalies pirmos pastraipos b punkte, taip pat didžiausią sumą, nurodytą 11 straipsnio 2 dalies pirmos pastraipos b punkte;
                        
                     
                           e)
                        
                        
                           apskaičiuoja papildomus asignavimus konkrečioms programoms, nurodytus 5 straipsnio 1 dalyje, ir metinio patikslinimo, nurodyto 5 straipsnio 2 dalyje, rezultatą.
                        
                     
            
               2.   Komisija 1 dalyje nurodytus techninius patikslinimus atlieka remdamasi fiksuotu 2 % metiniu defliatoriumi.
            
            
               3.   1 dalyje nurodytų techninių patikslinimų rezultatus ir ekonomines prognozes, kuriomis jie grindžiami, Komisija perduoda Europos Parlamentui ir Tarybai.
            
            
               4.   Nedarant poveikio 6 ir 7 straipsniams, neatliekami jokie tolesni atitinkamų metų techniniai patikslinimai nei tais pačiais metais, nei kaip ex post pataisos vėlesniais metais.
            
         
         
            5 straipsnis
            Su konkrečia programa susijęs tikslinimas
            
               1.   Suma, kuri lygiavertė pajamoms, gautoms iš baudų, Sąjungos institucijų skirtų pagal Tarybos reglamentus (EB) Nr. 1/2003 (3) ir (EB) Nr. 139/2004 (4), ir kuri įtraukiama į n-1 metų biudžetą pagal Finansinio reglamento 107 straipsnį, atėmus sumą n-1 metams, nurodytą Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (5) 141 straipsnio 1 dalyje, suteikiama siekiant papildomai skirti:
               
                           a)
                        
                        
                           įsipareigojimų asignavimus n+1 metams, pradedant 2022 metais ir baigiant 2027 metais, II priede išvardytoms programoms, atsižvelgiant į toms programoms II priedo lentelės stulpelyje „Paskirstymo raktas“ nustatytas procentines dalis, ir
                        
                     
                           b)
                        
                        
                           mokėjimų asignavimus n+1 metams, pradedant 2022 metais ir baigiant 2027 metais.
                        
                     Bendra papildomų asignavimų atitinkamai įsipareigojimų ir mokėjimų asignavimams suma 2022–2027 m. laikotarpiu yra 11 000 mln. EUR (2018 m. kainomis). Kiekvienais 2022–2026 m. laikotarpio metais metinė papildomų asignavimų atitinkamai įsipareigojimų ir mokėjimų asignavimams suma turi būti ne mažesnė kaip 1 500 mln. EUR (2018 m. kainomis) ir negali viršyti 2 000 mln. EUR (2018 m. kainomis).
               Bendra papildomų asignavimų įsipareigojimų asignavimams suma programoms 2022–2027 m. laikotarpiu nurodyta II priedo lentelės stulpelyje „Visi pagal 5 straipsnį papildomai skirti įsipareigojimų asignavimai“.
            
            
               2.   n+1 metų, pradedant 2022 metais ir baigiant 2027 metais, atitinkamų išlaidų kategorijų įsipareigojimų asignavimų viršutinės ribos koreguojamos jas padidinant sumomis, atitinkančiomis 1 dalyje nurodytus papildomus asignavimus, vadovaujantis toms išlaidų kategorijoms II priedo lentelės stulpelyje „Paskirstymo raktas“ nustatytomis procentinėmis dalimis. Mokėjimų asignavimų n+1 metams, pradedant 2022 metais ir baigiant 2027 metais, viršutinė riba automatiškai koreguojama ją padidinant sumomis, atitinkančiomis 1 dalyje nurodytus papildomus asignavimus.
            
         
         
            6 straipsnis
            Patikslinimai, susiję su priemonėmis, siejamomis su patikimu ekonomikos valdymu arba su bendru Sąjungos biudžeto apsaugos sąlygų režimu
            
               1.   Tuo atveju, jei pagal atitinkamus pagrindinius aktus panaikinamas su Sąjungos fondais susijusių biudžetinių įsipareigojimų sustabdymas, kiek tai susiję su priemonėmis, susijusiomis su patikimu ekonomikos valdymu arba priemonėmis, kurias priima Europos Parlamentas ir Taryba pagal reglamentą dėl bendro Sąjungos biudžeto apsaugos sąlygų režimo, sustabdytus įsipareigojimus atitinkančios sumos perkeliamos į tolesnius metus, o atitinkamos DFP viršutinės ribos atitinkamai patikslinamos.
            
            
               2.   Pagal 1 dalį atliktų patikslinimų rezultatus Komisija perduoda Europos Parlamentui ir Tarybai.
            
            
               3.   Sustabdyti n metų įsipareigojimai negali būti įtraukti į Sąjungos bendrąjį biudžetą vėlesniais nei n+2 metais.
            
         
         
            7 straipsnis
            Patikslinimas priėmus naujas taisykles arba programas, kurioms taikomas pasidalijamasis valdymas
            
               1.   Jei po 2021 m. sausio 1 d. priimamos pagal pasidalijamąjį valdymą įgyvendinamų struktūrinių fondų, Sanglaudos fondo, Teisingos pertvarkos fondo, Europos žemės ūkio fondo kaimo plėtrai, Europos jūrų reikalų ir žuvininkystės fondo, Prieglobsčio ir migracijos fondo, Vidaus saugumo fondo ir Integruoto sienų valdymo fondo Sienų valdymo ir vizų priemonės naujos taisyklės arba programos, 2021 m. nepanaudotus asignavimus atitinkančios sumos lygiomis dalimis perkeliamos į kiekvienus 2022–2025 m. laikotarpio metus, o atitinkamos DFP viršutinės ribos atitinkamai patikslinamos.
            
            
               2.   Pagal 1 dalį atliktų patikslinimų rezultatus Komisija perduoda Europos Parlamentui ir Tarybai.
            
         
         3 SKYRIUS
         
            SPECIALIOS PRIEMONĖS
         
         
            1 SKIRSNIS
         
         
            
               Specialios teminės priemonės
            
         
         
            8 straipsnis
            Europos prisitaikymo prie globalizacijos padarinių fondas
            
               1.   Europos prisitaikymo prie globalizacijos padarinių fondo, kurio tikslai ir taikymo sritis nustatyti Europos Parlamento ir Tarybos reglamente dėl Europos prisitaikymo prie globalizacijos padarinių fondo, didžiausia metinė suma neviršija 186 mln. EUR (2018 m. kainomis).
            
            
               2.   Europos prisitaikymo prie globalizacijos padarinių fondui skirti asignavimai įtraukiami į Sąjungos bendrąjį biudžetą kaip atidėjinys.
            
         
         
            9 straipsnis
            Solidarumo ir neatidėliotinos pagalbos rezervas
            
               1.   Solidarumo ir neatidėliotinos pagalbos rezervas gali būti naudojamas finansuoti:
               
                           a)
                        
                        
                           paramą reaguojant į ekstremaliąsias situacijas, susidariusias dėl didelių nelaimių, kurioms taikomas Europos Sąjungos solidarumo fondas, kurio tikslai ir taikymo sritis nustatyti Tarybos reglamente (EB) Nr. 2012/2002 (6); ir
                        
                     
                           b)
                        
                        
                           skubaus reagavimo į konkrečius neatidėliotinus poreikius Sąjungoje arba trečiosiose valstybėse dėl įvykių, kurie negalėjo būti numatyti sudarant biudžetą, veiksmus, visų pirma skiriant lėšas neatidėliotinos pagalbos veiksmams ir paramos operacijoms reaguojant į gaivalines nelaimes, kurioms netaikomas a punktas, žmogaus sukeltas nelaimes, humanitarines krizes kilus didelio masto visuomenės sveikatos, veterinarijos ar fitosanitarijos grėsmėms, taip pat situacijas, kuomet dėl migrantų srautų prie Sąjungos išorės sienų susidaro itin didelis spaudimas, kai to reikalauja aplinkybės.
                        
                     
            
               2.   Solidarumo ir neatidėliotinos pagalbos rezervo didžiausia metinė suma neviršija 1 200 mln. EUR (2018 m. kainomis). Bet kokia n metais nepanaudota metinės sumos dalis gali būti naudojama iki n+1 metų. Pirmiausia naudojama iš praėjusių metų perkelta metinės sumos dalis. Bet kokia n metų metinės sumos dalis, kuri n+1 metais nebuvo panaudota, panaikinama.
            
            
               3.   Solidarumo ir neatidėliotinos pagalbos rezervui skirti asignavimai įtraukiami į Sąjungos bendrąjį biudžetą kaip atidėjinys.
            
            
               4.   Kiekvienų metų spalio 1 d. rezerve turi likti ne mažiau kaip ketvirtadalis 2 dalyje nurodytos metinės sumos, kad būtų galima patenkinti iki tų metų pabaigos atsirasiančius poreikius.
               Nedarant poveikio pirmai pastraipai, iki kiekvienų metų rugsėjo 1 d. gali būti mobilizuotos ne didesnės kaip toliau nurodytos bendros sumos procentinės dalys:
               
                           —
                        
                        
                           50 % – paramai pagal 1 dalies a punktą; taip apskaičiuota suma sumažinama suma, kuri buvo mobilizuota praėjusiais metais taikant 5 dalį;
                        
                     
                           —
                        
                        
                           35 % – paramai trečiosioms valstybėms pagal 1 dalies b punktą;
                        
                     
                           —
                        
                        
                           15 % – paramai Sąjungoje pagal 1 dalies b punktą.
                        
                     Nedarant poveikio pirmai pastraipai, nuo kiekvienų metų rugsėjo 1 d. likusi turimos sumos dalis gali būti panaudota bet kokiai antroje pastraipoje nurodytai paramai, siekiant patenkinti iki tų metų pabaigos atsiradusius poreikius.
            
            
               5.   Išimtiniais atvejais ir jei likusių turimų Solidarumo ir neatidėliotinos pagalbos rezervo finansinių išteklių nepakanka sumoms, kurios laikomos būtinomis paramai pagal 1 dalies a punktą suteikti, padengti tais metais, kuriais įvyko tame punkte nurodyta nelaimė, Komisija gali pasiūlyti, kad skirtumas būtų finansuojamas iš Solidarumo ir neatidėliotinos pagalbos rezervui kitiems metams skirtų metinių sumų, neviršijant didžiausios galimos 400 mln. EUR sumos (2018 m. kainomis).
            
         
         
            10 straipsnis
            Prisitaikymo prie „Brexit’o“ rezervas
            
               1.   Prisitaikymo prie „Brexit’o“ rezervo lėšomis teikiama parama siekiant kovoti su nenumatytais ir neigiamais padariniais valstybėse narėse ir sektoriuose, kuriems Jungtinės Didžiosios Britanijos ir Šiaurės Airijos Karalystės išstojimas iš Europos Sąjungos ir Europos atominės energijos bendrijos daro didžiausią neigiamą poveikį, atsižvelgiant į atitinkamoje priemonėje nustatytas sąlygas ir jų laikantis.
            
            
               2.   Prisitaikymo prie „Brexit’o“ rezervo suma neviršija 5 000 mln. EUR (2018 m. kainomis).
            
            
               3.   Prisitaikymo prie „Brexit’o“ rezervui skirti asignavimai įtraukiami į Sąjungos bendrąjį biudžetą kaip atidėjinys.
            
         
         
            2 SKIRSNIS
         
         
            
               Neteminės specialios priemonės
            
         
         
            11 straipsnis
            Bendros maržos priemonė
            
               1.   Bendros maržos priemonę sudaro:
               
                           a)
                        
                        
                           nuo 2022 m. – sumos, atitinkančios maržas, liekančias nepasiekus n-1 metų DFP viršutinių įsipareigojimų asignavimų ribų, kurias turi būti galima panaudoti viršijant 2022–2027 m. DFP viršutines įsipareigojimų asignavimų ribas;
                        
                     
                           b)
                        
                        
                           nuo 2022 m. – sumos, lygios skirtumui tarp n-1 metų įvykdytų mokėjimų ir DFP mokėjimų asignavimų viršutinės ribos, skirtos 2022–2027 m. DFP viršutinei mokėjimų asignavimų ribai patikslinti ją padidinant, ir
                        
                     
                           c)
                        
                        
                           papildomos sumos, kurios konkrečiais metais gali būti skiriamos viršijant įsipareigojimų arba mokėjimų asignavimų, arba, priklausomai nuo konkretaus atvejo, ir įsipareigojimų, ir mokėjimų asignavimų DFP viršutines ribas, su sąlyga, kad jos visiškai kompensuojamos iš maržų, numatytų einamųjų ar būsimų finansinių metų vienoje ar keliose DFP išlaidų kategorijose, kiek tai susiję su įsipareigojimų asignavimais, ir visiškai kompensuojamos iš maržų, nesiekiančių būsimų finansinių metų mokėjimų viršutinės ribos, kiek tai susiję su mokėjimų asignavimais.
                        
                     Sumas pagal pirmos pastraipos c punktą galima mobilizuoti tik tuo atveju, jei sumos, kurias galima panaudoti atitinkamai pagal tos pastraipos a ir b punktus, yra nepakankamos, ir bet kuriuo atveju kaip kraštutinę priemonę reaguojant į nenumatytas aplinkybes.
               Taikant pirmos pastraipos c punktą negali būti viršijamos einamųjų finansinių metų ir būsimų finansinių metų įsipareigojimų ir mokėjimų asignavimų DFP viršutinių ribų bendros sumos. Todėl visos sumos, kompensuojančios pagal tą punktą jau mobilizuotas sumas, DFP kontekste toliau nebemobilizuojamos.
            
            
               2.   Lėšos, naudotinos iš Bendros maržos priemonės pagal 1 dalies pirmos pastraipos a ir c punktus, bet kuriais konkrečiais metais neturi viršyti iš viso:
               
                           a)
                        
                        
                           įsipareigojimų asignavimų atveju – 0,04 % Sąjungos bendrųjų nacionalinių pajamų, kaip apskaičiuota atlikus 4 straipsnyje nurodytą DFP metinį techninį patikslinimą;
                        
                     
                           b)
                        
                        
                           mokėjimų asignavimų atveju – 0,03 % Sąjungos bendrųjų nacionalinių pajamų, kaip apskaičiuota atlikus 4 straipsnyje nurodytą DFP metinį techninį patikslinimą.
                        
                     Bet kuriais konkrečiais metais iš Bendros maržos priemonės naudotinos lėšos turi atitikti viršutines nuosavų išteklių ribas, nustatytas Nuosavų išteklių sprendime.
            
            
               3.   1 dalies pirmos pastraipos b punkte nurodyti metiniai patikslinimai negali viršyti toliau nurodytų didžiausių sumų (2018 m. kainomis) 2025–2027 m. laikotarpiui, palyginti su pirmine atitinkamų metų mokėjimų asignavimų viršutine riba:
               
                           —
                        
                        
                           2025 m. –8 000
                        
                     
                           —
                        
                        
                           2026 m. –13 000
                        
                     
                           —
                        
                        
                           2027 m. –15 000
                        
                     5 straipsnio 2 dalies antroje pastraipoje nurodytos sumos papildo šios dalies pirmoje pastraipoje nurodytas didžiausias galimas sumas.
               Kiekvienas patikslinimas padidinant sumą turi būti visiškai kompensuotas atitinkamai sumažinta n-1 metų mokėjimų viršutine riba.
            
            
               4.   Šio straipsnio 1 dalies pirmos pastraipos a ir c punktuose nurodytas sumas gali mobilizuoti Europos Parlamentas ir Taryba, vykdydami SESV 314 straipsnyje numatytą biudžeto procedūrą, kad būtų galima finansuoti išlaidas, kurių nėra galimybės finansuoti laikantis atitinkamų DFP viršutinių ribų, numatytų konkrečiais metais.
               Šio straipsnio 1 dalies pirmos pastraipos b punkte nurodytą patikslinimą padidinant sumą, pradedant 2022 m. atlieka Komisija, vykdydama 4 straipsnyje nurodytą techninį patikslinimą.
            
         
         
            12 straipsnis
            Lankstumo priemonė
            
               1.   Lankstumo priemonė gali būti naudojama konkrečiais finansiniais metais finansuoti konkrečias nenumatytas išlaidas, numatant įsipareigojimų asignavimus ir atitinkamus mokėjimų asignavimus, kuomet tokių išlaidų negalima finansuoti laikantis vienai arba kelioms kitoms išlaidų kategorijoms numatytų viršutinių ribų. Lankstumo priemonei skirtos metinės sumos viršutinė riba yra 915 mln. EUR (2018 m. kainomis).
            
            
               2.   Nepanaudota lankstumo priemonės metinės sumos dalis gali būti naudojama iki n+2 metų. Pirmiausia naudojama bet kuri iš praėjusių metų perkelta metinės sumos dalis pagal perkėlimo seką. Bet kuri n metų metinės sumos dalis, nepanaudota iki n+2 metų pabaigos, panaikinama.
            
         
         4 SKYRIUS
         
            DFP PERŽIŪRA
         
         
            13 straipsnis
            DFP peržiūra
            
               1.   Nedarant poveikio 3 straipsnio 2 daliai ir 14–17 straipsniams, iškilus nenumatytoms aplinkybėms, DFP gali būti peržiūrima laikantis Nuosavų išteklių sprendime nustatytos viršutinės nuosavų išteklių ribos.
            
            
               2.   Paprastai pasiūlymas dėl DFP peržiūros pagal 1 dalį pateikiamas ir priimamas prieš pradedant einamųjų metų arba pirmųjų iš kelerių su peržiūra susijusių metų biudžeto procedūrą.
            
            
               3.   Pagal 1 dalį pateiktame pasiūlyme dėl DFP peržiūros išnagrinėjama galimybė perskirstyti išlaidas tarp peržiūrimoje išlaidų kategorijoje numatytų programų, visų pirma atsižvelgiant į visus numatomus nepilno asignavimų panaudojimo atvejus.
            
            
               4.   Atliekant bet kokią DFP peržiūrą pagal 1 dalį atsižvelgiama į galimybę padidinti vienos išlaidų kategorijos viršutinę ribą, tokį padidinimą kompensuojant kitos išlaidų kategorijos viršutinės ribos sumažinimu.
            
            
               5.   Atliekant bet kokią DFP peržiūrą pagal 1 dalį turi būti išlaikomas tinkamas įsipareigojimų ir mokėjimų asignavimų santykis.
            
         
         
            14 straipsnis
            Su vykdymu susijusi peržiūra
            Komisija, pranešdama Europos Parlamentui ir Tarybai apie DFP techninių patikslinimų rezultatus, kai tikslinga, pateikia siūlymus dėl asignavimų mokėjimams bendrų sumų peržiūros, kuriuos ji, atsižvelgdama į vykdymą, laiko būtinais, kad būtų užtikrintas patikimas kasmetinių mokėjimų viršutinių ribų valdymas ir visų pirma jų tinkama raida asignavimų įsipareigojimams atžvilgiu.
         
         
            15 straipsnis
            Peržiūra Sutarčių peržiūros atveju
            Sutarčių peržiūros, darančios poveikį biudžetui, atveju atitinkamai peržiūrima DFP.
         
         
            16 straipsnis
            Peržiūra Sąjungos plėtros atveju
            Jei į Sąjungą įstoja nauja (-os) valstybė (-ės) narė (-ės), DFP peržiūrima, kad būtų atsižvelgta į dėl to atsiradusius išlaidų poreikius.
         
         
            17 straipsnis
            Peržiūra Kipro susivienijimo atveju
            Jei Kipras susivienija, DFP peržiūrima, kad būtų atsižvelgta į visapusišką Kipro problemos sprendimą ir papildomus finansinius poreikius, atsiradusius dėl susivienijimo.
         
         5 SKYRIUS
         
            ĮNAŠAS Į DIDELIO MASTO PROJEKTŲ FINANSAVIMĄ
         
         
            18 straipsnis
            Įnašas į didelio masto projektų finansavimą
            
               1.   Iš Sąjungos bendrojo biudžeto 2021–2027 m. laikotarpiui skiriama didžiausia galima 13 202 mln. EUR suma (2018 m. kainomis) didelio masto projektams pagal Europos Parlamento ir Tarybos reglamentą, kuriuo nustatoma Sąjungos kosmoso programa ir įsteigiama Europos Sąjungos kosmoso programos agentūra.
            
            
               2.   Iš Sąjungos bendrojo biudžeto 2021–2027 m. laikotarpiui skiriama didžiausia galima 5 000 mln. EUR suma (2018 m. kainomis) Tarptautinio termobranduolinio eksperimentinio reaktoriaus (ITER) projektui.
            
         
         6 skyrius
         
            Tarpinstitucinis bendradarbiavimas biudžeto procedūros metu
         
         
            19 straipsnis
            Tarpinstitucinis bendradarbiavimas biudžeto procedūros metu
            
               1.   Institucijos imasi priemonių metinei biudžeto procedūrai palengvinti.
            
            
               2.   Institucijos sąžiningai bendradarbiauja visos biudžeto procedūros metu, kad suderintų savo pozicijas. Visais procedūros etapais Institucijos bendradarbiauja palaikydamos tinkamus tarpinstitucinius ryšius, kad stebėtų darbo pažangą ir analizuotų konvergencijos lygį.
            
            
               3.   Institucijos užtikrina, kad jų atitinkami darbo kalendoriai būtų kuo labiau suderinti, siekiant, kad procedūras būtų galima vykdyti darniai ir suderintai ir būtų galutinai patvirtintas Sąjungos bendrasis biudžetas.
            
            
               4.   Trilogai gali būti vykdomi visais procedūros etapais ir dalyvaujant įvairaus lygmens atstovams, atsižvelgiant į numatomų diskusijų pobūdį. Kiekviena institucija, laikydamasi savo darbo tvarkos taisyklių, skiria savo atstovus į kiekvieną posėdį, nustato savo įgaliojimus derybose ir laiku praneša kitoms institucijoms apie pasirengimą posėdžiams.
            
         
         
            20 straipsnis
            Biudžeto vieningumas
            Visos Sąjungos ir Europos atominės energijos bendrijos išlaidos ir pajamos įtraukiamos į Sąjungos bendrąjį biudžetą pagal Finansinio reglamento 7 straipsnį, įskaitant išlaidas, susijusias su atitinkamais sprendimais, kuriuos, pasikonsultavusi su Europos Parlamentu, vieningai priima Taryba pagal SESV 332 straipsnį.
         
         7 SKYRIUS
         
            BAIGIAMOSIOS NUOSTATOS
         
         
            21 straipsnis
            Perėjimas prie kitos daugiametės finansinės programos
            Anksčiau nei 2025 m. liepos 1 d. Komisija pateikia pasiūlymą dėl naujos daugiametės finansinės programos.
         
         
            22 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 17 d.
            
               
                  Tarybos vardu
               
               
                  Pirmininkė
               
               S. SCHULZE
            
         
         
            (1)  2020 m. gruodžio 16 d. pritarimas (dar nepaskelbta Oficialiajame leidinyje).
         
            (2)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
         
            (3)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003 1 4, p. 1).
         
            (4)  2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės (EB Susijungimų reglamentas) (OL L 24, 2004 1 29, p. 1).
         
            (5)  OL L 29, 2020 1 31, p. 7.
         
            (6)  2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą (OL L 311, 2002 11 14, p. 3).
      
      
         
            I PRIEDAS
            DAUGIAMETĖ FINANSINĖ PROGRAMA (ES 27)
            
                        (mln. EUR, 2018 m. kainomis)
                     
                  
                        
                           Įsipareigojimų asignavimai
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                     
                        
                           2025
                        
                     
                     
                        
                           2026
                        
                     
                     
                        
                           2027
                        
                     
                     
                        
                           Iš viso
                        
                        
                           2021–2027 m.
                        
                     
                  
                        
                                    
                                       1.
                                    
                                 
                                 
                                    Bendroji rinka, inovacijos ir skaitmeniniai klausimai
                                 
                              
                     
                        
                           19 712 
                        
                     
                     
                        
                           19 666 
                        
                     
                     
                        
                           19 133 
                        
                     
                     
                        
                           18 633 
                        
                     
                     
                        
                           18 518 
                        
                     
                     
                        
                           18 646 
                        
                     
                     
                        
                           18 473 
                        
                     
                     
                        
                           132 781 
                        
                     
                  
                        
                                    
                                       2.
                                    
                                 
                                 
                                    Sanglauda, atsparumas ir vertybės
                                 
                              
                     
                        
                           49 741 
                        
                     
                     
                        
                           51 101 
                        
                     
                     
                        
                           52 194 
                        
                     
                     
                        
                           53 954 
                        
                     
                     
                        
                           55 182 
                        
                     
                     
                        
                           56 787 
                        
                     
                     
                        
                           58 809 
                        
                     
                     
                        
                           377 768 
                        
                     
                  
                        
                                    2a.
                                 
                                 
                                    Ekonominė, socialinė ir teritorinė sanglauda
                                 
                              
                     
                        45 411 
                     
                     
                        45 951 
                     
                     
                        46 493 
                     
                     
                        47 130 
                     
                     
                        47 770 
                     
                     
                        48 414 
                     
                     
                        49 066 
                     
                     
                        330 235 
                     
                  
                        
                                    2b.
                                 
                                 
                                    Atsparumas ir vertybės
                                 
                              
                     
                        4 330 
                     
                     
                        5 150 
                     
                     
                        5 701 
                     
                     
                        6 824 
                     
                     
                        7 412 
                     
                     
                        8 373 
                     
                     
                        9 743 
                     
                     
                        47 533 
                     
                  
                        
                                    
                                       3.
                                    
                                 
                                 
                                    Gamtos ištekliai ir aplinka
                                 
                              
                     
                        
                           55 242 
                        
                     
                     
                        
                           52 214 
                        
                     
                     
                        
                           51 489 
                        
                     
                     
                        
                           50 617 
                        
                     
                     
                        
                           49 719 
                        
                     
                     
                        
                           48 932 
                        
                     
                     
                        
                           48 161 
                        
                     
                     
                        
                           356 374 
                        
                     
                  
                        iš kurių: su rinka susijusios išlaidos ir tiesioginės išmokos
                     
                     
                        38 564 
                     
                     
                        38 115 
                     
                     
                        37 604 
                     
                     
                        36 983 
                     
                     
                        36 373 
                     
                     
                        35 772 
                     
                     
                        35 183 
                     
                     
                        258 594 
                     
                  
                        
                                    
                                       4.
                                    
                                 
                                 
                                    Migracija ir sienų valdymas
                                 
                              
                     
                        
                           2 324 
                        
                     
                     
                        
                           2 811 
                        
                     
                     
                        
                           3 164 
                        
                     
                     
                        
                           3 282 
                        
                     
                     
                        
                           3 672 
                        
                     
                     
                        
                           3 682 
                        
                     
                     
                        
                           3 736 
                        
                     
                     
                        
                           22 671 
                        
                     
                  
                        
                                    
                                       5.
                                    
                                 
                                 
                                    Saugumas ir gynyba
                                 
                              
                     
                        
                           1 700 
                        
                     
                     
                        
                           1 725 
                        
                     
                     
                        
                           1 737 
                        
                     
                     
                        
                           1 754 
                        
                     
                     
                        
                           1 928 
                        
                     
                     
                        
                           2 078 
                        
                     
                     
                        
                           2 263 
                        
                     
                     
                        
                           13 185 
                        
                     
                  
                        
                                    
                                       6.
                                    
                                 
                                 
                                    Kaimyninės šalys ir pasaulis
                                 
                              
                     
                        
                           15 309 
                        
                     
                     
                        
                           15 522 
                        
                     
                     
                        
                           14 789 
                        
                     
                     
                        
                           14 056 
                        
                     
                     
                        
                           13 323 
                        
                     
                     
                        
                           12 592 
                        
                     
                     
                        
                           12 828 
                        
                     
                     
                        
                           98 419 
                        
                     
                  
                        
                                    
                                       7.
                                    
                                 
                                 
                                    Europos viešasis administravimas
                                 
                              
                     
                        
                           10 021 
                        
                     
                     
                        
                           10 215 
                        
                     
                     
                        
                           10 342 
                        
                     
                     
                        
                           10 454 
                        
                     
                     
                        
                           10 554 
                        
                     
                     
                        
                           10 673 
                        
                     
                     
                        
                           10 843 
                        
                     
                     
                        
                           73 102 
                        
                     
                  
                        iš kurių: institucijų administracinės išlaidos
                     
                     
                        7 742 
                     
                     
                        7 878 
                     
                     
                        7 945 
                     
                     
                        7 997 
                     
                     
                        8 025 
                     
                     
                        8 077 
                     
                     
                        8 188 
                     
                     
                        55 852 
                     
                  
                        
                           IŠ VISO ĮSIPAREIGOJIMŲ ASIGNAVIMŲ
                        
                     
                     
                        
                           154 049 
                        
                     
                     
                        
                           153 254 
                        
                     
                     
                        
                           152 848 
                        
                     
                     
                        
                           152 750 
                        
                     
                     
                        
                           152 896 
                        
                     
                     
                        
                           153 390 
                        
                     
                     
                        
                           155 113 
                        
                     
                     
                        
                           1 074 300 
                        
                     
                  
                        
                           IŠ VISO MOKĖJIMŲ ASIGNAVIMŲ
                        
                     
                     
                        
                           156 557 
                        
                     
                     
                        
                           154 822 
                        
                     
                     
                        
                           149 936 
                        
                     
                     
                        
                           149 936 
                        
                     
                     
                        
                           149 936 
                        
                     
                     
                        
                           149 936 
                        
                     
                     
                        
                           149 936 
                        
                     
                     
                        
                           1 061 058 
                        
                     
                  
      
      
         
            II PRIEDAS
            SU KONKREČIA PROGRAMA SUSIJĘ PATIKSLINIMAI: PROGRAMŲ SĄRAŠAS, PASKIRSTYMO RAKTAS IR VISI PAPILDOMAI SKIRTI ĮSIPAREIGOJIMŲ ASIGNAVIMAI
            
                        (mln. EUR (2018 m. kainomis))
                     
                  
                         
                     
                     
                        Paskirstymo raktas
                     
                     
                        Visi pagal 5 straipsnį papildomai skirti įsipareigojimų asignavimai
                     
                  
                        
                                    
                                       1.
                                    
                                 
                                 
                                    Bendroji rinka, inovacijos ir skaitmeniniai klausimai
                                 
                              
                     
                        
                           36,36 %
                        
                     
                     
                        
                           4 000 
                        
                     
                  
                        „Europos horizontas“
                     
                     
                        27,27 %
                     
                     
                        3 000 
                     
                  
                        „InvestEU“ fondas
                     
                     
                        9,09 %
                     
                     
                        1 000 
                     
                  
                        
                                    
                                       2b.
                                    
                                 
                                 
                                    Atsparumas ir vertybės
                                 
                              
                     
                        
                           54,55 %
                        
                     
                     
                        
                           6 000 
                        
                     
                  
                        „ES – sveikatos labui“
                     
                     
                        26,37 %
                     
                     
                        2 900 
                     
                  
                        „Erasmus+“
                     
                     
                        15,46 %
                     
                     
                        1 700 
                     
                  
                        „Kūrybiška Europa“
                     
                     
                        5,45 %
                     
                     
                        600
                     
                  
                        Teisės ir vertybės
                     
                     
                        7,27 %
                     
                     
                        800
                     
                  
                        
                                    
                                       4.
                                    
                                 
                                 
                                    Migracija ir sienų valdymas
                                 
                              
                     
                        
                           9,09 %
                        
                     
                     
                        
                           1 000 
                        
                     
                  
                        Integruoto sienų valdymo fondas
                     
                     
                        9,09 %
                     
                     
                        1 000 
                     
                  
                        
                           IŠ VISO
                        
                     
                     
                        
                           100,00 %
                        
                     
                     
                        
                           11 000